**JAVNI POZIV**

**za dodjelu potpore iz programa**

**„Potpore manifestacijama u 2026. godini“**

**Vrsar, 18. 9. 2025. godine**

Temeljem članka 32. Zakona o Turističkim zajednicama i promicanju Hrvatskog turizma („Narodne novine“, broj 52/19,42/20) i odredbama članka 25. Statuta Turističke zajednice općine Vrsar („Službene novine Općine Vrsar-Orsera“ broj 13/20) Turističko vijeće Turističke zajednice općine Vrsar dana 18. 9. 2025. godine objavljuje

**J A V N I P O Z I V**

**za dodjelu potpore iz programa**

**"Potpore manifestacijama u 2026. godini“**

1. **Predmet Javnog poziva**

Predmet Javnog poziva je dodjela bespovratnih novčanih sredstava Turističke zajednice općine Vrsar (dalje u tekstu: TZO Vrsar) za manifestacije na području Općine Vrsar-Orsera **od međunarodnog, nacionalnog ili regionalnog značaja kao glavnog motiva dolaska turista u destinaciju**, a koja doprinose sljedećim ciljevima:

* unapređenju/obogaćivanju turističkog proizvoda/ponude destinacije Vrsar,
* razvoju sadržaja koji omogućavaju produljenje turističke sezone,
* povećanju ugostiteljskog i drugog turističkog prometa, posebice u pred- i podsezonskom (dalje: PPS) razdoblju,
* jačanju snage brenda vrsarskog turizma,
* stvaranju prepoznatljivog imidža vrsarskog turizma,
* podizanje marketinške vrijednosti destinacije.

Sredstva potpore odobravat će se za organizaciju i realizaciju manifestacija, i to:

1. sportske manifestacije,
2. kulturne manifestacije,
3. eno-gastronomske manifestacije,
4. povijesne manifestacije,
5. tradicijske manifestacije,
6. umjetničke manifestacije,
7. ostala manifestacije koja mogu pridonijeti ciljevima pod točkom I. ovog Javnog poziva.
8. **Namjena potpore**

Bespovratna sredstva potpore mogu se dodijeliti i koristiti isključivo za manifestacije koja se održavaju u 2025. godini. Iznimno se za neke projekte mogu dodijeli sredstva za 2 kalendarske godine ukoliko je to bude utvrđeno posebnom odlukom i ugovorom.

**Sredstva su namijenjena za sufinanciranje troškova nabave roba i usluga za neposrednu realizaciju manifestacija i to:**

* najam opreme (audio i vizualna tehnika, pozornica i sl.),
* nabava radnog/potrošnog materijala vezanog za organizaciju manifestacije,
* najam prostora za održavanje manifestacije,
* najam prijevoznih sredstava u svrhu prijevoza organizatora i izvođača vezan uz organizaciju manifestacije,
* troškove smještaja, putne troškove izvođača i vanjskih suradnika,
* honorare (temeljem ugovora) izvođača i vanjskih suradnika,
* zakup medijskog prostora i/ili troškove promocije manifestacije u zemlji i inozemstvu (oglašavanje u tisku, na radiju, vanjsko oglašavanje, online oglašavanje),
* usluge zaštitarske službe,
* izradu promotivnih i informativnih materijala namijenjenih promociji manifestacije (prospekti, karte, video i foto produkcija, filmovi, grafičko oblikovanje i izrada oglasa i drugih promotivnih alata i dr.),
* druge troškove neposredne organizacije manifestacije, koje TZO Vrsar smatra opravdanim.

**Bespovratna sredstva potpore ne mogu se dodijeliti i koristiti za:**

* kupnju nekretnina (objekata i zemljišta) i prijevoznih sredstava,
* troškove uobičajenog poslovanja organizatora manifestacije (plaće i ostala primanja zaposlenih bez obzira na razlog zapošljavanja, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* izradu studija, elaborata, projektne i druge dokumentacije,
* sve druge troškove koji nisu vezani za realizaciju i ciljeve kandidirane manifestacije.
1. **Korisnici sredstava**

Za sredstva potpore mogu se kandidirati pravne i fizičke osobe (dalje u tekstu: Organizator) i to:

* trgovačka društva,
* fizičke osobe koje obavljaju samostalnu djelatnost,
* zadruge,
* nacionalni sportski savezi,
* javne ustanove,
* ustanove u kulturi,
* umjetničke organizacije,
* jedinice lokalne i regionalne samouprave,
* udruge

Za potporu se **ne mogu** kandidirati:

* organizatori koji su prema relevantnim propisima obveznici plaćanja turističke pristojbe i/ili članarine, a nisu podmirili obveze, te organizatori koji nisu platili sve dospjele porezne obveze i obveze za mirovinsko i zdravstveno osiguranje,
* organizatori koji u prethodne tri godine nisu izvršili ugovorne obveze prema TZO Vrsar ili su nenamjenski trošili prethodno dodijeljena bespovratna sredstva,
* povezane osobe s osobama iz prethodne dvije točke,
* ostale fizičke osobe koje nemaju obrt odnosno samostalnu djelatnost nisu kandidati za javni poziv.
1. **Prihvatljivost troškova**

TZO Vrsar može Organizatoru odobriti potporu za opravdane/prihvatljive troškove manifestacije. TZO Vrsar može od Organizatora zatražiti uvid u finalni troškovnik te ga usporediti sa prijavom na Javni poziv. Ukoliko postoji značajnije odstupanje može se od Organizatora zatražiti pismeno pojašnjenje koje će se uputiti Turističkom vijeću koje može utvrđenu potporu potvrditi, ne potvrditi ili je korigirati.

1. **Kriteriji za odobravanje potpore TZO Vrsar**

Turističko vijeće će objaviti odluku o dodjeli potpora manifestacijama. Turističko vijeće procjenjuje svaku pojedinu manifestaciju s obzirom na njezino značenje i potrebe financiranja te utvrđuje prijedlog iznosa potpore svake manifestacije.

1. **Dokumentacija za kandidiranje**

Organizator je obavezan dostaviti sljedeću dokumentaciju u tiskanom obliku:

* 1. popunjen **Obrazac I. (zahtjev za dodjelu potpore) koji je sastavni dio Javnog poziva**
	2. popunjen **Obrazac II. Izjava o nepostojanju duga prema TZO Vrsar i RH** koji je sastavni dio Javnog poziva,
	3. popunjen **Obrazac III. o nepostojanju dvostrukog financiranja** koja je sastavni dio Javnog poziva,
	4. popunjen **Obrazac V. izjava prijavitelja** koji je sastavni dio Javnog poziva,
	5. **dokaz o pravnom statusu** organizatora manifestacije (preslika izvoda iz Trgovačkog, obrtnog, ili drugog odgovarajućeg registra),

TZO Vrsar zadržava pravo od organizatora manifestacije zatražiti dodatna pojašnjenja i uvid u dodatnu dokumentaciju.

**Javni poziv i svi obrasci objavljeni su na Internet stranicama TZO Vrsar** [**www.infovrsar.com**](http://www.infovrsar.com/)

1. **Odobravanje potpore, odluka i objava popisa korisnika**

 Turističko vijeće TZO Vrsar po analizi prispjelih prijava utvrđuje prijedlog Odluke o odabiru manifestacija i prijedlog iznosa za dodjelu bespovratnih sredstava za pojedinu manifestaciju.

Prijedlog Odluke o odabiru manifestacija i dodjeli bespovratnih sredstava potpore dostavlja se Turističkom vijeću TZO Vrsar koje donosi odluku o manifestacijama kojima će biti dodijeljena potpora i iznosima dodijeljene potpore.

Popis projekata/manifestacija s iznosom dodijeljenih sredstava potpore po korisnicima bit će objavljen na internetskim stranicama TZO Vrsar ([www.infovrsar.com](http://www.infovrsar.com/)) najkasnije u roku od 15 dana od dana donošenja Odluke o odabiru manifestacija (krajem siječnja 2026. godine) i dodjeli bespovratnih sredstava potpore.

1. **Način i rok podnošenja prijava/zahtjeva za potpore**

Organizatori manifestacije, prijavu/zahtjev s cjelokupnom dokumentacijom iz točke VI. Javnog poziva, podnose TZO Vrsar. Kandidature se dostavljaju s naznakom **„Javni poziv za potpore manifestacijama u 2026. godini**.“

Kandidature se dostavljaju osobno u ured Turističke zajednice općine Vrsar, Obala m. Tita 23, 52450 Vrsar ili se šalju na e-mail adresu: i**nfo@infovrsar.com**

**Krajnji rok za podnošenje prijava/zahtjeva je 17. 10. 2025. godine.**

1. **Kandidature koje se neće razmatrati**

**Turističko vijeće neće uzeti u razmatranje prijave/zahtjeve za potpore koje:**

* se odnose na koncerte zabavne glazbe lokalnog karaktera, proslave godišnjica i obljetnica,
* prijave/zahtjeve s nepotpuno ispunjenim Obrascima,
* prijave/zahtjeve s nepotpunom dokumentacijom,
* prijave/zahtjeve koje se ne dostave u roku,
* prijave/zahtjeve organizatora koji ne mogu biti Korisnici potpore prema odredbama iz točke III. Javnog poziva.
1. **Sklapanje ugovora**

S organizatorom kojem Turističko vijeće odobri potporu, direktorica TZO Vrsar sklapa ugovor kojim se uređuje: način korištenja potpore, način praćenja realizacije manifestacije, isplata potpore, nadzor namjenskog korištenja potpore i druga pitanja vezana za organizaciju i realizaciju manifestacije i dodjelu potpore.

1. **Način isplate potpore**

TZO Vrsar će odobrena sredstva potpore doznačiti organizatoru **nakon** realizacije manifestacije i po primitku cjelokupne potrebne dokumentacije utvrđene ugovorom:

* zahtjev za isplatu odobrenih sredstava koji mora sadržavati:

a) iznos odobrenih sredstava;

b) broj ugovora o potpori;

c) broj žiro računa/IBAN organizatora

* izvješće o realizaciji manifestacije i utrošenim sredstvima po vrstama na propisanom obrascu (specifikacija troškova) – OBRAZAC III. izvješće o realizaciji
* foto i/ili druga dokumentacija kojom se dokazuje realizacija manifestacije,
* računi izvođača/dobavljača, ugovori i druge dokaznice/dokumenti kojima se dokazuje realizacija manifestacije i oglašavanje manifestacije s bankovnim izvodima koji dokazuju izvršena plaćanja dostavljenih računa ili plaćeni računi za gotovinsko plaćanje

TZO Vrsar ima pravo praćenja provjere točnosti podataka iz dostavljene dokumentacije te zadržava pravo traženja dopune dokazne dokumentacije o realizaciji manifestacije i izvršenim plaćanjima.

1. **Nadzor**

TZO Vrsar ima pravo nadzora/praćenja realizacije manifestacije i kontrole namjenskog trošenja sredstava. Ako TZO Vrsar utvrdi nepravilnosti u korištenju potpore, naložit će organizatoru povrat potpore u dijelu u kojemu je utvrđena nepravilnost.

**Dodatne informacije:**

Pisanim putem na e-mail: info@infovrsar.com ili na broj telefona +385 (0)52 441 746.

Vrsar, 18. 9. 2025. godine
 TURISTIČKO VIJEĆE

 TURISTIČKE ZAJEDNICE OPĆINE VRSAR

 PREDSJEDNICA

 Tina Slamar